प्रदेश सरकार सड़क हादसों को कम करने के लिए प्रयास कर रही है। जिसके लिए जागरूकता अभियान, सड़क इंजीनियरिंग और ट्रैफिक चालान पर ध्यान दिया जा रहा है। दूसरी अाेर इसके लिए हरियाणा विजन जीरो चलाया जा रहा है। इसके बाद भी गुड़गांव में सड़क हादसों में इस साल कमी नहीं अाई थी। जिसमें हर माह होने वाली सड़क सुरक्षा मीटिंग में ओवर स्पीड वाहनों के चालान करने पर जोर दिया गया था लेकिन, तकनीकी कारणों से पिछले तीन माह से ट्रैफिक पुलिस ओवर स्पीड पर चालान नहीं कर पा रही थी। इससे सड़क सुरक्षा की बैठकों में पुलिस विभाग की किरकिरी हो रही थी। डीसीपी ट्रैफिक दीपक गहलावत ने बताया कि अब ओवर स्पीड वाहनों का चालान शुरू कर दिया गया है।